### Beslutningstema

Udpegning af et medlem og en suppleant til bestyrelsen for FGU [adresse] for perioden 1. maj 2022 til 30. april 2025.

### Sagsfremstilling

Der skal udpeges et medlem og en suppleant til bestyrelsen for FGU [adresse]. Udpegninger skal ske fra Kommunalbestyrelsens midte. Derudover vælges i fællesskab med de øvrige sønderjyske kommuner en repræsentant for ervervslivet. Funktionsperioden er 1. maj 2022 til 30. april 2025.

FGU står for Forberedende Grunduddannelse. Bestyrelsens opgaver er fastsat i ’Lov om institutioner for forberedende grunduddannelse’ samt institutionens vedtægt. Her fremgår det blandt andet, at bestyrelsen fastlægger institutionens målsætning og strategi for uddannelser og tilknyttede aktiviteter på kort og på langt sigt samt godkender budget og regnskab.

Loven præciserer bestyrelsens overordnede ansvar og opgaver:

• Bestyrelsen har ansvaret for den overordnede ledelse af institutionen.

• Bestyrelsen ansætter og afskediger institutionens leder og godkender efter indstilling fra lederen ansættelse og afskedigelse af institutionens øvrige personale.

• Bestyrelsen er ansvarlig over for undervisningsministeren for institutionens drift, herunder for forvaltningen af de statslige tilskud.

• Bestyrelsen skal sikre, at institutionen i sit virke er uafhængig.

### Lovgrundlag

Lov om institutioner for forberedende grunduddannelse.

### Politik & Udvikling indstiller,

at der sker udpegning i overensstemmelse med oversigtsbilag.

### Beslutning

Indstillingen godkendt.